คุณคะ คือหนูกินยาคุมแบบ28 แล้าว่าหนูมีเพศสัมพันธ์กับแฟนได้ประมาณ2-3สัปดาห์ค่ะ หนูรู้สึกว่าเจ็บคัดที่เต้านมแล้วตรงบริเวณหัวนมมีขนาดใหญ่ขึ้นสีเปลี่ยนไปนิดหน่อย มีอาการท้องอืดและก็ท้องผูกค่ะ รู้สึกกินอะไรไม่ค่อยได้ผอืดผอมมาก เหนื่อยง่ายง่วงง่าย อย่างรู้ว่าหนูอาจจะมีน้องหรือป่าวคะ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์จึงถือว่าน้อยมากสำหรับอาการเจ็บคัดเต้านม หัวนมใหญ่ขึ้นและมีสีเปลี่ยน อาจเกิดจากจากผลข้างเคียงของยาคุมกำเนิดได้ส่วนอาการท้องผูก ไม่ได้เกิดจากผลของยาคุม และเมื่อมีท้องผูก ก็จะมีท้องอืด พะอืดพะอมตามมาได้ หรืออาการท้องอืดและพะอืดพะอม อาจเกิดจากผลของข้างเคียงยาคุมกำเนิดได้ด้วยดังนั้น ในเบื้องต้น ควรรักษาอาการท้องผูกให้หายก่อน และดูว่าอาการต่างๆ จะดีขึ้นหรือไม่อย่างไรก็ตาม หากทานยาคุมกำเนิดครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจพบอาการตั้งครรภ์ อาการต่างๆ ก็จะเกิดจากการตั้งครรภ์ได้